Земеделският министър обвини Калфин за заменки на гори | webcafe.bg
13.10.2011, 10:14 (обновена 13.10.2011, 10:17)
Найденов обясни пред bTV, че именно заради част от тези сделки в момента ЕК заплашва България с глоба от 2 до 8 милиарда лева
Земеделският министър Мирослав Найденов обвини кандидат-президентът на БСП Ивайло Калфин, че докато е бил вицепремиер в кабинета "Станишев" е станал отговорен за няколкостотин замени на земи, тъй като е внесъл предложения за тях в Министерския съвет (МС).
Найденов обясни пред bTV, че именно заради част от тези сделки в момента ЕК заплашва България с глоба от 2 до 8 милиарда лева. На няколко пъти земеделският министър уверяваше публиката, че твърденията му нямат предизборна цел, а просто искал да предизвика Калфин "да каже какво мисли".
Той отправи и критики към прокуратурата, която досега е повдигнала обвинения за неизгодни замени само на бившите агроминистри Нихат Кабил и Валери Цветанов и бившия шеф на агенцията по горите Стефан Юруков. Найденов призова държавното обвинение да обяви защо няма нищо срещу Калфин.
Министърът припомни, че за заменките има трима обвиняеми - бившите агроминистри Нихат Кабил и Валери Цветанов и бившия шеф на агенцията по горите Стефан Юруков
За риска от налагане на глоба на страната ни се разбра на 7 октомври от стенграмата от заседанието на МС, където Найденов предупреждава, че България може да бъде осъдена по наказателното дело, което ЕК е започнала срещу страната за непозволена държавна помощ при сделки със земи и гори.
Oще: гори заменки ивайло калфин мирослав найденов